प्रेमी युगल ने ट्रेन के आगे कूद कर की आत्महत्या  
सीतापुर जिले के शामहन्ती थाना अंतर्गत भुरगिया हाल्ट स्टेशन के पास एक प्रेमी युगल ने रूहेलखंड एक्सप्रेस ट्रेन के आगे कूद कर आत्महत्या कर ली।
जिले के शामहन्ती थाना अंतर्गत भुरगिया हाल्ट स्टेशन के पास बुधवार को एक प्रेमी युगल ने रूहेलखंड एक्सप्रेस ट्रेन के आगे कूद कर आत्महत्या कर ली। हाफिजपुर के क्षेत्राधिकारी पुलिस हाफिज ने बताया कि संतोष कुमार (25वर्ष) तथा प्रियंका देवी (20वर्ष) शादी करना चाहते थे। परिवार से स्वीकृति न मिलने पर कल शाम दोनों ने ट्रेन के सामने कूद कर आत्महत्या कर ली। दोनों शवों का पोस्टमार्टम कराने के बाद पुलिस ने शवों को उनके परिजनों को सौंप दिया है।